شەفەق نیوز/ حکومەت هەرێم کوردستان نیاز دامەزرانن ١١ ناوچەی پیشەسازی گەب دیرێد، وەهاوکاری کۆمپانیایلیگ عەرەوی و جهانی، لە چوارچیوەی بەرنامەی هاوردن بەرهەمهاوردن و تەکنەلۆژیای بیگانە و بتەوکردن ئابووری ناوخۆیی.
فەتحی ئەحمەد مودەریس قسەکەر وەناو وەزارەت پیشەسازی و بازرگانی لە حکومەت هەرێم کوردستان لە وتاریگ رۆژنامەی سەباح سەروە حکومەت بەغداد نووسادەی، وت: ئیسە نزیکەی ٣٥٦٦ کارەگا لە کوردستان لە جووراجور پێکهاتە و کەرتەیل هەس، و ئی ژمارە هالە بەرزەوبوین گەورایگ وە سایەی ئارامی و ئاسایش هەرێم.
مودەریس ئاشکرا کرد ک حکومەت هەرێم پلان دامەزرانن ١١ ناوچەی پیشەسازی گەب دیرێد، و پارچە زەوییەیلیان تەرخان کردگە، وتیش؛ حکومەت چەوەڕی کۆمپانیا گەشەکارە بیگانەکان و عەرەویەکان کەێد ئەرا هاوکاری لە بیناکردنیان، لەلیان کۆمپانیایلیگ ئیماراتی و ئوردنی و بەریتانیە.
فەتحی دووپات کرد ک هەرێم لە بەشیگ لە دروسکریاگەیل جوور چەمەنتو و ئاسن بیناکردن رەسیەسە خۆژینی، و ئەرا ئەو پارێزگاکان لەلیان رەوانە کەێد، وەگەرد پلانیگ ئەرا هەناردەیان وەرەو دەوڵەتەیل هاوسا.
